[pic] | KOMISIJA EVROPSKIH SKUPNOSTI |

Bruselj, 20.4.2009

COM(2009) 176 konč.

Predlog

SKLEP SVETA

o dogodku Evropska prestolnica kulture za leto 2013

OBRAZLOŽITVENI MEMORANDUM

Sklep št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019[1] določa postopek imenovanja evropskih prestolnic kulture. V skladu s členom 2 tega sklepa bosta od leta 2009 dalje vsako leto dve mesti iz dveh držav članic imenovani za evropski prestolnici kulture v skladu z vrstnim redom iz Priloge k Sklepu. Leta 2013 sta do organizacije tega dogodka upravičeni Francija in Slovaška.

Za imenovanje evropskih prestolnic kulture po letu 2013 se uporablja naslednji postopek.

Upravičeni državi članici objavita razpis za oddajo prijav najpozneje šest let pred dogodkom. Najpozneje pet let pred dogodkom se skliče predizborni sestanek izbirnega sveta, sestavljenega iz 13 neodvisnih strokovnjakov s področja kulture. Izbirni svet oceni prijave glede na merila iz člena 4 Sklepa 1622/2006/ES in določi seznam mest v ožjem izboru, ki jih je treba dodatno oceniti, potem ko dopolnijo svoje prijave.

Devet mesecev po predizbornem sestanku vsaka izmed upravičenih držav članic skliče sestanek izbirnega sveta zaradi končnega izbora. Po obširni oceni mest v ožjem izboru na podlagi meril, določenih za to akcijo, svet priporoči eno mesto v vsaki upravičeni državi članici za naziv.

Na podlagi teh priporočil državi članici predlagata po eno mesto za evropsko prestolnico kulture in o tem najpozneje štiri leta pred predvidenim začetkom dogodka obvestita Evropski parlament, Svet, Komisijo in Odbor regij.

Evropski parlament lahko Komisiji pošlje svoje mnenje najpozneje tri mesece po prejemu predlogov za imenovanje.

Svet na podlagi priporočila Komisije uradno določi predlagani mesti za leto, za katerega sta bili predlagani.

Po zaključku obeh opisanih faz postopka je svet v svojih poročilih iz septembra in oktobra 2008 priporočil, da leta 2013 dogodek organizirata Marseille (Francija) in Košice (Slovaška). Državi članici sta pred koncem leta 2008 o teh predlogih obvestili Evropski parlament, Svet, Komisijo in Odbor regij.

Evropski parlament je v začetku marca 2009 poslal pozitivno mnenje komisarju Figel'u.

Zato Komisija v skladu s členom 9.3 Sklepa 1622/2006/ES Svetu predaja priloženo priporočilo za uradno imenovanje Marseilla in Košic za Evropsko prestolnico kulture za leto 2013.

Predlog

SKLEP SVETA

o dogodku Evropska prestolnica kulture za leto 2013

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa št. 1622/2006/ES Evropskega parlamenta in Sveta o vzpostavitvi aktivnosti Skupnosti za dogodek Evropske prestolnice kulture za leta 2007 do 2019[2],

ob upoštevanju poročil izbirnega sveta iz septembra in oktobra 2008 o izbirnem postopku za evropski prestolnici kulture v Franciji in Slovaški ter mnenja Evropskega parlamenta,

ob upoštevanju, da so v celoti izpolnjena merila iz člena 4 Sklepa 1622/2006/ES,

ob upoštevanju priporočila Komisije z dne 2009 –

SKLENIL:

Člen 1

Za „Evropsko prestolnico kulture za leto 2013“ se določita Marseille (Francija) in Košice (Slovaška).

V Bruslju,

Za Svet

Predsednik

[1] UL L 304, 3.11.2006, str.1.

[2] UL L 304, 3.11.2006, str.1.